

 **РЕПУБЛИКА БЪЛГАРИЯ**

 Министерство на земеделието, храните и горите

Център за оценка на риска по хранителната верига

**ОБЯВЛЕНИЕ**

Център за оценка на риска по хранителната верига

гр. София, бул. „Цар Борис III“ № 136, ет. 11

На основание чл. 10а от Закона за държавния служител

чл. 13 и чл. 14 от Наредбата за провеждане на

конкурсите за държавни служители

**ОБЯВЯВА КОНКУРС:**

1. За държавен служител за длъжност главен експерт в отдел „Обучение и проекти“ на дирекция „Комуникация на риска, обучение и контактен център“ при Центъра за оценка на риска по хранителната верига (ЦОРХВ);

2. Минимални и специфични изисквания за заемане на длъжността:

2.1 степен на образование: Бакалавър;

2.2 професионална област: горско стопанство, природни науки, биология, ветеринарна медицина;

2.3 минимален ранг за заемане на длъжността: IV младши;

2.4 професионален опит: 3 години

2.5 длъжностно ниво по КДА: 3

2.6 наименование на длъжностното ниво по КДА: експертно ниво 3

2.7 да отговаря на изискванията на чл. 7, ал.1 от Закона за държавния служител.

3. Не може да бъде назначено за държавен служител лице, което попада в хипотезата на чл. 7, ал.2 от Закона за държавния служител.

4. Определени изисквания съобразно длъжностната характеристика:

**Допълнително необходима езикова и компютърна квалификация:**

* - компютърни умения – MS Office, Internet
* - умения за изготвяне и представяне на презентации
* - добро владеене на английски език или друг чужд език в степeн, достатъчна за осъществяване на дейността й.
	+ Компетентности, свързани с изпълнението на длъжността:
* Познания в областта на безопасността на храните. Длъжността изисква да се познават и прилагат основно следните нормативни актове: Закон за център за оценка на риска по хранителната верига, Устройствен правилник за ЦОРХВ, Закон за българска агенция по безопасност на храните, Устройствен правилник на Българска агенция по безопасност на храните, Устройствен правилник на Министерство на земеделието и храните, Регламент (ЕО) 178/2002, Закон за държавния служител.

5. Основна характеристика на длъжността е да подпомага началника на отдела и директора на дирекцията при изготвянето на анализи на програми за обучения и изготвя предложения и препоръки за изменението и допълнението им. Подпомага началника на отдела и директора на дирекцията в цялостната координация на обученията на служителите от Центъра. Разработва и попълва база данни за всички проведени обучения и изготвя годишен доклад. Подпомага началника на отдела и директора на дирекцията в разработването, изпълнението и докладването на проекти на Центъра, финансирани по национални програми, програми на ЕС и трети страни. Участва в работни групи за извършване на дейности по оценка на възможностите за кандидатстване по програми и проекти с международно финансиране. Поддържа архив (на електронен и хартиен носител) на документите, свързани с проектите (вх. и изх. писма, докладни, паметни записки и др.) на Центъра.

6. Начин на провеждане на конкурса е по реда на чл.24, т. 1 и чл. 27 от Наредбата за провеждане на конкурсите за държавни служители е чрез решаване на тест.

7. Необходими документи, които кандидатите трябва да представят за участие в конкурса са:

7.1 Заявление за участие в конкурса – Приложение № 2 от Наредбата за провеждане на конкурсите за държавни служители;

7.2 Декларация подписана от кандидата и удостоверяваща обстоятелствата по чл. 7, ал.1 от Закона за държавния служител;

7.3 Автобиография;

7.4 Копия от документи, удостоверяващи придобитата образователно-квалификационна степен, която се изискват за заемане на тази длъжност;

7.5 Копие от документите, удостоверяващи продължителността на професионалния опит.

8. Документите да се подават в деловодството на административната сграда находяща се в гр. София, бул. „Цар Борис III“ № 136, ет. 11, стая 5, в срок до 16.00 часа на 14.08.2017 г.

9. Списъците и другите съобщения във връзка с конкурса ще се обявява в административната сграда на Център за оценка на риска по хранителната верига, гр. София, бул. "Цар Борис III“ № 136, ет. 11 (срещу асансьора) и на страница http://focalpointbg.com/ в сроковете, определени в Наредбата за провеждане на конкурсите за държавни служители.

10. Минимален размер на основната месечна заплата за длъжността е в размер на 460.00лв. /четиристотин и шейсет лева/, съгласно Наредбата за заплатите на служителите в държавната администрация, приета с ПМС № 129/29.06.2012 г.

**ДИРЕКТОР:**

**/ПРОФ. БОЙКО ЛИКОВ/**

Съгласувано с:

Татяна Трендафилова, директор на Дирекция ФАПОЧР

Евгени Макавеев, директор на дирекция КРОКЦ

Изготвил: Кирил Папазян, финансов контрольор